Talous- ja sosiaalikomitean lausunto aiheesta "Muutettu ehdotus Euroopan parlamentin ja neuvoston direktiiviksi biosidituotteiden saattamisesta markkinoille"



Virallinen lehti nro C 174 , 17/06/1996 s. 0032



Talous- ja sosiaalikomitean lausunto aiheesta "Muutettu ehdotus Euroopan parlamentin ja neuvoston direktiiviksi biosidituotteiden saattamisesta markkinoille" (96/C 174/10) Neuvosto päätti 15. maaliskuuta 1996 perustamissopimuksen 100 a artiklan mukaisesti pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut ympäristönsuojelu-, kansanterveys- ja kuluttajajaosto antoi lausuntonsa 5. maaliskuuta 1996. Esittelijänä oli Kenneth J. Gardner, apulaisesittelijöinä Wilfred Aspinall ja Hans-Joachim Wilms. Talous- ja sosiaalikomitea hyväksyi 334. täysistunnossaan (maaliskuun 27. päivän kokouksessa) enemmistön äänin seuraavan lausunnon. Äänestyksessä annettiin 1 vastaääni ja 2 pidättyi äänestämästä. 1. Johdanto 1.1. Asiayhteys Tämä ehdotus on tulos toimielinten välisestä kiistelystä. Biosideja koskevassa esityksessään () komissio ehdottaa yhteisiä periaatteita 4 artiklan arvioimiseksi ja 26 artiklassa se ehdottaa menettelyksi tavallisen neuvoa-antavan komitean perustamista. Tavallisesti neuvosto muuttaa tällaisen komitean sääntelykomiteaksi pitääkseen vallan käsissään. Maastrichtin sopimuksen jälkeen Euroopan parlamentti on päässyt vaikuttamaan asiakirjan sisältöön ja haluaa yhteiset periaatteet säädettäviksi alkuperäisen ehdotuksen muutoksella. 1.2. Biosidit Biosidit ovat yhdisteitä, jotka vaikuttavat tuhoeläimiin. Niiden kirjo on laaja: niihin kuuluu desinfektioaineita, rotanmyrkkyjä, puunsuoja-aineita jne, mutta ei kasvinsuoja-aineita. 1.3. TSK:n lausunto alkuperäisestä ehdotuksesta Komitea antoi lausunnon (), joka oli yleisesti ottaen myönteinen, mutta siinä ehdotettiin muutamia parannuksia. Komitea hyväksyi 4 ja 26 artiklat ja kommentoi niitä vain yhdessä viidestä yksityiskohtaisesta liitteestä. 2. Yleistä Komitealla ei ole mitään sitä vastaan, että tässä muutetussa direktiiviehdotuksessa luodaan yhteiset periaatteet biosidituotteista, koska periaatteiden tarkoituksena on taata korkeatasoinen ihmisten ja eläinten terveyden sekä ympäristön suojelu kansallisesti yhdenmukaisin arvioin. 3. Yksityiskohtaiset kommentit (Luvut viittaavat ehdotuksen liitteeseen.) 3.1. Kohta 11 Komitea yhtyy vaatimukseen, että jäsenvaltion "on toimitettava yhdessä" ("shall cooperate"); "täytyy olla yhteistyössä" ("must cooperate") olisi vielä parempi ilmaus, jotta voitaisiin taata, ettei tarpeettomia viivytyksiä tule. 3.2. Kohta 16 Komitea korostaa erityisesti kokonaisriskin arviointia ja tähdentää, että se on tehtävä direktiivin 9 (5) artiklan valossa. 3.3. Kohta 21 Jotta tämä kohta koskisi varmasti teollisuustyöläisiä sana "ammattilaiset" ("professionals") tulisi korvata kaikissa kieliversioissa sanoilla "ammattimaiset käyttäjät ja teollisuuden työntekijät" ("professional and industrial workers"). 3.4. Kohta 35 Koska "Eläimet" on määritelty ihmisten pitämiksi tai ruokkimiksi lajeiksi, tätä kohtaa tulisi edeltää otsikko: "Vaikutukset kyseisiin tuholaisiin ja vahingollisiin selkärankaisiin". Myös sana "inhimillinen" ("humane") on määriteltävä, muuten voidaan tulkita, että sillä tarkoitetaan tarkkailijaa, ei tarkkailtavaa eläintä. Englanninkielisessä versiossa sana "humane" olisi korvattava ilmauksella "does not cause unnecessary suffering" (ei aiheuta tarpeetonta kärsimystä). 3.5. Kohta 48 Lisätään kohdan loppuun: "normaaleissa tai kohtuudella ennustettavissa käyttöoloissa. Asianomainen jäsenvaltio voi tällöin vaatia turvautumista asianmukaisiin seurantamenetelmiin eliön vastustuskyvyn selvittämiseksi." 3.6. Kohta 51 Lisätään ensimmäisen kohdan loppuun: "milloin tarkoitukseen sopivia keinoja on käytettävissä." Tämä on välttämätöntä, sillä muutamat ehdotetuista standardimenetelmistä on tarkoitettu varsin erikoistuneeseen käyttöön, joka ei aina välttämättä ole sopiva. "Standardi" on myös vaihdettava "standardimenetelmäksi", sillä tässä kohdassa käsitellään vain testausmenetelmiä. 3.7. Kohta 55 Alakohta 2 olisi syytä jakaa kahteen osaan seuraavasti: "(2) Biosidituotteelle voidaan myöntää käyttölupa erikseen mainittuun tarkoitukseen, mikäli se varustetaan asianomaisilla varoituksilla. (3) Biosidituotteelle voidaan myöntää käyttölupa, mikäli siitä toimitetaan pyydetyt lisätiedot kohtuullisen ajan kuluessa." Nykyisestä (3) kohdasta tulee (4) kohta. Usein tarvitaan väliaikainen käyttölupa, mikäli täydelliset tiedot voidaan todennäköisesti saada tyydyttävällä tavalla. 3.8. Kohta 67 Katso 3.2 kohdan kommentteja 3.9. Kohta 70 Muutetaan ilmaisu "viimeisenä keinona" ilmaisuksi "tarpeen vaatiessa". Ammattimaisilla käyttäjillä pitäisi aina olla käytettävissään asianmukaiset suojavarusteet ja niiden käyttöä pitäisi kannustaa. 3.10. Kohdat 80 ja 81 Tässä viitataan olemassa oleviin direktiiveihin ja kohdat tulisi tarkistaa, kun myöhempi direktiivi (KOM(94) 612 lopull.) () on hyväksytty. Komitea viittaa lausuntoonsa () ja sen sisältämiin huomautuksiin nollavastustuskyvystä kasvinsuojeluaineita kohtaan. Bryssel, 27. maaliskuuta 1996. Talous- ja sosiaalikomitean puheenjohtaja Carlos FERRER () EYVL N:o C 239, 3. 9. 1993. () EYVL N:o C 195, 18. 7. 1994. () EYVL N:o C 131, 30. 5. 1995. () EYVL N:o C 82, 19. 3. 1996, s. 64.